CELEX: C2006/237/16
Language: da
Date: 2006-09-30 00:00:00
Title: Sag T-198/06: Sag anlagt den 21. juli 2006 — Rathscheck Schiefer und Dach-Systeme m.fl. mod Kommissionen

30.9.2006   
            
            
               DA
            
            
               Den Europæiske Unions Tidende
            
            
               C 237/8
            
         Sag anlagt den 21. juli 2006 — Rathscheck Schiefer und Dach-Systeme m.fl. mod Kommissionen
   (Sag T-198/06)
   (2006/C 237/16)
   Processprog: tysk
   Parter
   
      Sagsøgere: Rathscheck Schiefer und Dach-Systeme KG (Mayen, Tyskland), Nikolaus Theis Nachf. Böger GmbH (Bundenbach, Tyskland) og I.B. Rathscheck Söhne KG Moselschiefer-Bergwerke (Mayen, Tyskland) (ved Rechtsanwältin T. Risse)
   
      Sagsøgt: Kommissionen for De Europæiske Fællesskaber
   Sagsøgernes påstande
   Artikel 1 i Kommissionens beslutning af 8. marts 2006 om statsstøtte nr. C 31/204, der af Tyskland er ydet til fordel for Magog Schiefergruben GmbH & Co. KG, annulleres.
   Søgsmålsgrunde og væsentligste argumenter
   Sagsøgerne anfægter artikel 1 i Kommissionens beslutning K(2006) 641 endelig udg. af 8. marts 2006, hvorved Kommissionen fastslog, at den af Tyskland til fordel for Schiefergruben Magog GmbH & Co. KG, en konkurrent til sagsøgerne, ydede statsstøtte til dels er forenelig med fællesmarkedet i henhold til artikel 87, stk. 3, EF.
   Sagsøgerne tog del i Kommissionens formelle undersøgelsesprocedure.
   Til støtte for søgsmålet gør sagsøgerne gældende, at der er sket tilsidesættelse af Kommissionens forordning (EF) nr. 70/2001 af 12. januar 2001 om anvendelse af EF-traktatens artikel 87 og 88 på statsstøtte til små og mellemstore virksomheder (EFT L 10, s. 33), som affattet ved Kommissionens forordning (EF) nr. 364/2004 af 25. februar 2004 (EUT L 63, s. 22).
   Ifølge sagsøgerne er den nye fremstillingsproces, der er blevet gennemført ved hjælp af støtten, kun støtteberettiget i henhold til artikel 5a og artikel 5b i forordning nr. 70/2001, hvis den indebærer udviklingsaktiviteter på prækonkurrencestadiet. Sagsøgerne gør gældende, at dette ikke er tilfældet i denne sag, da den krævede prototype ikke er kendetegnet ved at være innovativ.
   Endvidere anfører sagsøgerne til støtte for deres søgsmål, at der ikke foreligger støtteberettigelse i henhold til artikel 4 i forordning nr. 70/2001. En fremstillingsproces er udelukkende støtteberettiget, såfremt den medfører en væsentlig ændring af den hidtidige fremstillingsproces. Denne betingelse er ikke opfyldt i denne sag, da arbejdsgangen ved fremstillingsprocessen er forblevet den samme.